Apps wat lewens red! | SARIE
Die volgende 5 apps was onlangs in die nuus en het ons aandag getrek. Kan jy die lewe voor apps voorstel? Deesdae kry jy selfs een wat jou waarsku jy is besig om jou hart op 'n verlangse familielid te verloor!
Daar is inderdaad 'n app vir enigiets. En dié apps kan probleme identifiseer en oplossings vind — al is die probleem hoe bisar.
Die selfdood-syfer vir mans is tans die hoogste in drie dekades. En die selfdood-statistiek vir vroue tussen 45-65 besig om te styg. Facebook het dit as 'n probleem identifiseer en wêreldwyd hulp gevra om hulle met dié diens te help.
Ysland se bevolking bestaan uit net 323 002 siele (2013-statistieke) met 'n klein groepie voorvaders. Die kans is dus goed dat jy jou hart verloor op iemand wat verlangs familie is. Dankie tog vir Íslendingabók (vertaal as "Book of Icelanders").
"Siri, bel 'n ambulans"
Stacey Gleenson se eenjarige dogtertjie het in Maart vanjaar ophou asemhaal. Sy het Siri, 'n app op haar iPhone, gevra om die ambulans te bel. Siri is 'n program wat as 'n persoonlike assistent en navigator werk.
Die baba-monitor het blou geword en in haar haas na haar dogtertjie se kamer, het sy haar slimfoon laat val. Toe sy van Siri onthou (wat geaktiveer word as jy "hey Siri" sê), het sy begin skree vir 'n ambulans. En moes bloot haar adres gee toe die nooddienste antwoord.
Mense gebruik apps in wildtuine om uit te vind waar skaars diersoorte gevind kan word. Die dolle gejaag daarnatoe, lei tot baie diere se dood, volgens 'n verklaring van SANParke vroeër vandeesmaand. Apps in verkeerde hande kan dus hartseer veroorsaak. Kyk wat het met die dolfyn gebeur toe mense hom vir selfies uit die water gehaal het. Hy is dood.
Dis dus belangrik om apps diskreet te gebruik en jou eie veiligheid (lees hier oor internetveiligheid) en ander mense s'n in ag te neem. Lees SANParke se verklaring hier: